Φρανκ Ριμπερί

Ο **Φρανκ Ριμπερί** (*Franck Ribéry*, 7 Απριλίου 1983) είναι Γάλλος πρώην διεθνής ποδοσφαιριστής. Αγωνιζόταν κυρίως ως πλάγιος μέσος, κατά προτίμηση στην αριστερή πλευρά του γηπέδου, και είναι γνωστός για "την ταχύτητα, την ενέργεια, τις κινήσεις και τις εύστοχες πάσες του."

## Βιογραφία
Η καριέρα του Ριμπερί ξεκίνησε το 1989 ως νεαρός παίκτης στην τοπική ομάδα της πόλης του, την Κοντί Μπουλόν. Εγκατέλειψε την ομάδα ύστερα από εννέα χρόνια για να πάει στην επαγγελματική Λιλ, αλλά αποχώρησε από την ομάδα ύστερα από τρία χρόνια καθώς συνάντησε δυσκολίες στην προσαρμογή του. Το 1999 πήγε στην ΟΣ Μπουλόνι, όπου αγωνίστηκε για δύο χρόνια. Περνώντας δύο επιπλέον σεζόν στις ερασιτεχνικές κατηγορίες της Γαλλίας με δύο διαφορετικές ομάδες (Αλές και Μπρεστ), το 2004, ο Ριμπερί πραγματοποίησε τη μεταγραφή του στην ομάδα της Λιγκ 1 ΦΚ Μετς. Μετά από έξι μήνες με την ομάδα, ο Ριμπερί μετακόμισε στην Τουρκία τον Ιανουάριο του 2005 για να φορέσει τη φανέλα της Γαλατασαράι όπου και κατέκτησε το Κύπελλο Τουρκίας (ποδόσφαιρο ανδρών). 

Μετά από έξι μήνες στη Γαλατασαράι (ποδόσφαιρο), εγκατέλειψε την "πολυεθνική" ομάδα της πόλης με προορισμό τη Γαλλία και την ομάδα της Μαρσέιγ. Ο Ριμπερί πέρασε δύο σεζόν στην ομάδα βοηθώντας τους *Marseillais* να φτάσουν στον τελικό του Κυπέλλου Γαλλίας δύο συνεχόμενες σεζόν. Το 2007, ο Ριμπερί μεταγράφηκε στη γερμανική Μπάγερν Μονάχου για το ποσό ρεκόρ για τον βαυαρικό σύλλογο των 25 εκατομμυρίων ευρώ. Με την Μπάγερν, έχει κατακτήσει το νταμπλ στη Γερμανία δύο φορές: τις σεζόν 2007–08 και 2009–10. Το 2010, ο Ριμπερί βοήθησε σημαντικά την ομάδα να φτάσει στον τελικό του Τσάμπιονς Λιγκ του 2010, αλλά δεν κατάφερε να αγωνιστεί σε αυτόν τον αγώνα λόγω τιμωρίας. Από τη στιγμή που πήρε μεταγραφή για την Μπάγερν, έγινε γνωστός παγκοσμίως ως ένας από τους καλύτερους Γάλλους ποδοσφαιριστές της γενιάς του. Περιγράφεται ως ένας "γρήγορος, τεχνίτης και εξαιρετικός ντριμπλέρ" ο οποίος έχει "ευκολία στο να ελέγχει την μπάλα όταν αυτή βρίσκεται στα πόδια του". Συμμετείχε σημαντικά στην επιθετική δραστηριότητα των ομάδων του παρέχοντας σχεδόν 250 τελικές πάσες (ασίστ) κατά τη διάρκεια της καριέρας του. 

Ο Ριμπερί είναι επίσης διεθνής με την Εθνική Γαλλίας. Προτού αγωνιστεί με την ανδρική εθνική ομάδα, αγωνίστηκε με την ηλικιακή κατηγορία των Κ-21. Σε επίπεδο ανδρών, έχει εκπροσωπήσει την  τη χώρα του σε δύο Παγκόσμια Κύπελλα και στα Ευρωπαϊκά Προγράμματα του 2008 και 2012. Πραγματοποίησε το ντεμπούτο του με την εθνική ομάδα της χώρας του το Μάιο του 2006 απέναντι στο Μεξικό. Στο Παγκόσμιο Κύπελλο του 2006, σημείωσε το πρώτο του γκολ με την Εθνική Γαλλίας απέναντι στην Ισπανία και αγωνίστηκε στον τελικό απέναντι στην Ιταλία. Σε ατομικό επίπεδο, ο Ριμπερί έχει κατακτήσει δύο φορές το βραβείο του Γάλλου Παίκτη της Χρονιάς και επίσης αυτό του Ποδοσφαιριστή της Χρονιάς στη Γερμανία αποτελώντας το μοναδικό παίκτη που να έχει καταφέρει να λάβει ταυτόχρονα αυτά τα δύο βραβεία. Έχει συμπεριληφθεί επίσης στην ομάδα της χρονιάς της UEFA, ενώ έχει βραβευτεί ως Νέος Παίκτης της Χρονιάς στη Γαλλία. Το 2013 ήταν τρίτος στην ψηφοφορία της Χρυσής Μπάλας ΦΙΦΑ. Ο παλιός αρχηγός της Εθνικής Γαλλίας, Ζινεντίν Ζιντάν, έχει χαρακτηρήσει τον Ριμπερί "κόσμημα του γαλλικού ποδοσφαίρου".

## Παραπομπές

## Εξωτερικοί σύνδεσμοι
 
*

Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Μπάγερν Μονάχου
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές ΟΣ Μπουλόν
Κατηγορία:Ποδοσφαιριστές Ολιμπίκ Αλές
Κατηγορία:Ποδοσφαιριστές Σταντ Μπρεστουά
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στη Γερμανία